หลังเปิดตัว iPhone 12 ในช่วงเดือนตุลาคม 2020 ก็ได้รับความนิยมจนกลายเป็นโทรศัพท์มือถือ 5G ที่ได้รับความนิยมมากที่สุดในโลก โดยกินส่วนแบ่งการตลาดของโทรศัพท์มือถือ 5G ไปกี่เปอร์เซ็นต์
iPhone 12 พึ่งพาชิ้นส่วนจากจีน ญี่ปุ่น เกาหลี 

​

 ผู้เชี่ยวชาญชำแหละชิ้นส่วนโทรศัพท์มือถือ Apple iPhone 12 โทรศัพท์มือถือสัญชาติอเมริกัน พบว่าชิ้นส่วนภายในเครื่องพึ่งพาผู้ผลิต และเทคโนโลยีจากหลายประเทศ ทั้งจีน ญี่ปุ่น เกาหลีใต้ และยุโรป iPhone นับว่าเป็นโทรศัพท์มือถือระดับ Flagship ที่ได้รับความนิยม และเป็นกระแสพูดถึงในช่วงเวลาที่เปิดตัวแต่ละปีมากที่สุดรุ่นหนึ่ง ซึ่งในช่วงเดือนตุลาคมที่ผ่านมา Apple ได้เปิดตัว iPhone 12 รุ่นใหม่ไป ซึ่งนับตั้งแต่เปิดตัวได้เพียง 2 สัปดาห์ iPhone 12 ได้รับความนิยมจนกลายเป็นโทรศัพท์มือถือ 5G ที่ได้รับความนิยมมากที่สุดในโลก กินส่วนแบ่งการตลาดของโทรศัพท์มือถือ 5G ไป 16% สำหรับ iPhone 12 และ 8% สำหรับ iPhone 12 Pro ซึ่งจากความนิยมนี้ทำให้มีการคาดการณ์กันว่า Apple กำลังวางแผนที่จะเพิ่มกำลังการผลิต iPhone 12 ในปีหน้าเป็น 96 ล้านเครื่อง ในช่วงไตรมาสแรก คิดเป็นกำลังการผลิตที่เพิ่มขึ้นกว่า 30% เมื่อเทียบกับปีที่ผ่านมา ส่วนในประเทศไทยเอง พบว่า ยอดขาย iPhone 12 โต 70% เมื่อเทียบกับ iPhone 11 เมื่อปีที่แล้ว โดยมีสาเหตุหลักจากมาตรการช้อปดีมีคืน และ 5G อย่างไรก็ตามเกิดคำถามที่หลายคนสงสัยว่า ภายใต้โทรศัพท์มือถือ iPhone 12 ซึ่งเป็นสินค้าแบรนด์อเมริกัน ใช้ชิ้นส่วนภายในจากบริษัท หรือประเทศอะไรบ้าง? iPhone 12 โทรศัพท์สัญชาติอเมริกัน ใช้ชิ้นส่วนจากหลายประเทศ แม้ว่า iPhone 12 จะเป็นโทรศัพท์มือถือสัญชาติอเมริกัน แต่ความจริงแล้วชิ้นส่วนภายในยังคงต้องพึ่งพาชิ้นส่วน และเทคโนโลยีจากหลายประเทศทั่วโลก ซึ่งผู้เชี่ยวชาญที่ทำการ “ชำแหละ” ชิ้นส่วน พบว่า หน้าจอจาก Samsung ประเทศเกาหลีใต้ หน้าจอของ iPhone แบบ OLED มีชื่อว่า Super Retina XDR ผลิตโดย Samsung จากประเทศเกาหลีใต้ แต่อย่างไรก็ตามบางรายงานก็พบว่า Apple เลือกใช้หน้าจอ OLED จากคู่แข่งสัญชาติเดียวกันของ Samsung อย่าง LG ด้วยเช่นกัน ชิปประมวลผล A14 Bionic เทคโนโลยีจากสหราชอาณาจักร ชิปประมวลผล A14 Bionic นับว่าเป็นชิปประมวลผลบนโทรศัพท์มือถือที่ล้ำมากที่สุดในโลก มีขนาดเล็กเพียง 5 นาโนเมตร ซึ่ง Apple ออกแบบชิปนี้เอง โดยใช้พื้นฐานจากสถาปัตยกรรม ARM จากสหราชอาณาจักร เซนเซอร์กล้องจาก Sony ประเทศญี่ปุ่น ในปีนี้กล้องของ iPhone 12 Pro ประกอบไปด้วยกล้อง 3 ตัว ได้แก่ เลนส์ Wide-angle, Ultra-wide angle และ telephoto ซึ่งใช้เซนเซอร์ CMOS ของ Sony จากประเทศญี่ปุ่น แบตเตอรี่จาก Amperex Technology ประเทศจีน iPhone 12 Pro Max มีระยะเวลาการใช้งานแบตเตอรี่ราว 20 ชั่วโมงสำหรับการดูวิดีโอ ส่วน iPhone 12 Pro มีระยะเวลาการใช้งานแบตเตอรี่สำหรับการดูวิดีโอราว 17 ชั่วโมง ส่วน iPhone 12 และ 12 Mini ใช้งานได้ 17 และ 15 ชั่วโมง ตามลำดับ สำหรับแบตเตอรี่ใน iPhone 12 ผลิตโดย Amperex Technology ซึ่งเป็นบริษัสสัญชาติจีน เสารับสัญญาณ 5G จาก Qualcomm สหรัฐอเมริกา จุดเด่นอย่างหนึ่งของ iPhone 12 คือ ความสามารถในการใช้งาน 5G เป็นรุ่นแรกของโทรศัพท์ iPhone ซึ่งจุดเด่นนี้กลายเป็น Supercycle ในมุมมองของนักวิเคราะห์ ที่ทำให้ iPhone 12 มียอดขายดีกว่า iPhone รุ่นก่อนๆ โดย Apple วางแผนที่จะเพิ่มกำลังการผลิตในช่วงปี 2021 มากกว่าปีที่แล้ว 30% คิดเป็นกำลังการผลิต 96 ล้านเครื่อง ในช่วงไตรมาสแรกของปีหน้า โดยเสารับสัญญาณ 5G ของ iPhone 12 ผลิตโดย Qualcomm จากสหรัฐอเมริกา ชิปหน่วยความจำ จาก Kioxia ประเทศญี่ปุ่น จากการรายงานของ iFixit ที่ได้แกะชิ้นส่วน iPhone 12 พบว่าใช้ชิปหน่วยความจำจาก Kioxia ซึ่งเป็นบริษัทสัญชาติญี่ปุ่น โดยในปีนี้ iPhone 12 และ iPhone 12 Mini มาพร้อมกับความจุเริ่มต้น 64GB ส่วน iPhone 12 Pro และ iPhone 12 Pro Max มาพร้อมความจุเริ่มต้นที่ 128GB
หลังเปิดตัว iPhone 12 ในช่วงเดือนตุลาคม 2020 ก็ได้รับความนิยมจนกลายเป็นโทรศัพท์มือถือ 5G ที่ได้รับความนิยมมากที่สุดในโลก โดยกินส่วนแบ่งการตลาดของโทรศัพท์มือถือ 5G ไป 16% ส่วน iPhone 12 Pro กินส่วนแบ่งการตลาดของโทรศัพท์มือถือ 5G ไป 8% ซึ่งจากความนิยมนี้ ทำให้มีการคาดการณ์กันว่า Apple กำลังวางแผนที่จะเพิ่มกำลังการผลิต iPhone 12 ในปี 2021 เป็น 96 ล้านเครื่อง ในช่วงไตรมาสแรก คิดเป็นกำลังการผลิตที่เพิ่มขึ้นกว่า 30% เมื่อเทียบกับปี 2019 ส่วนในประเทศไทย พบว่า ยอดขาย iPhone 12 โต 70% เมื่อเทียบกับ iPhone 11 เมื่อปี 2019 โดยมีสาเหตุหลักจากมาตรการช้อปดีมีคืน และ 5G
ความรู้ทางการเงิน,ข่าวเศรษฐกิจและการเงิน